Clay Rico, yo Feb 10, 2011 22:32:06 GMT 2
Post by Clayton E. Ezequiel on Feb 10, 2011 22:32:06 GMT 2
Nimi:
Clayton Enrico Ezequiel
Hüüdnimed:
Clay, Rico, Riks, Savi
Vanus:
20
Välimus:
Claytonil on blondi-pruunisegused lühikesed juuksed, mida kammida ta eriti ei armasta, pigem eelistab tuulest viidud soengut. Heledad sinakashallid silmad vaid ilmestavad seda vahemerelist ilmet, või kui soovite, siis põhjamaist kargust, mis ei sobi kohe üldse tema iseloomuga kokku. Noormehe nahk on kergelt päevitunud ja seda pideva päikese käes viibimisest. Tegemist on pikka kasvu ja treenitud kehaga kutiga, kes lausa jumaldab füüsilist tööd. Eelistatavalt kannab Clay heledates toonides ja kergest materjalist riideid, näiteks põlvpüksid, T-särgid ja muu toredus. Ka teksatagi käib asja ette, kui kipub olema vihmasem aeg. Tema lemmikjalanõud on kas vanakreeka stiilis sandaalid või punast värvi päevinäinud Converse'i ketsid. Üleüldse valib ta kõigist toonidest kas punase või selle gammasse klappivad värvid, kuigi ka must passib.
Iseloom:
Kes musta huumorit ja allapoolevööd-nalju ei taju, hoidku Clay'st eemale, sest just need on tema hapnik. Noormehel on väga keevaline iseloom ning teda pole võimalik kaua ühe koha peal hoida. 99% ajast näeb Claytonit naerusui ringi tõmblemas ja ta on väga, väga harva tõsine. Vihale aetuna aga võib ta olla vägagi laastav.
Perekond ja ajalugu:
Clayton sündis Hispaanias itaallastest vanematele ja tal on kaks vanemat venda (kaksikud) ning noorem õde. Nende pere tavatses palju ringi reisida, niisiis on noormees käinud Saksamaal, Ameerikas, Venemaal, Singapuris, Jaapanis, LAV-s ja Gabonis, rääkimata paljudest väikestest riikidest, mis kohe meeldegi ei tule.
Pereema Beatrice töötab giidina ja teeb Roomas asuvate ajalooliste ehitiste ning objektide juurde ekskursioone. Naisel on väga laialdased teadmised ajaloost ning ta oskab rääkida itaalia, inglise, saksa ja vene keelt.
Pereisa Francesco on vabakutseline kirjanik, kes kirjutab - üllaülla - ajalooteemalisi üllitisi. Enamasti hõlmavad tema teosed teaduslike tekstide loomist, aga ta on kirjutanud ka hulgaliselt ilukirjanduslikke raamatuid. Vabal ajal tegeleb Francesco ingliskeelsete raamatute tõlkimisega itaalia keelde. Ka temal on ajaloolase haridus. Mees räägib itaalia ja inglise keelt.
Kaksikvennad Loris ja Lucas õpivad Rooma ülikoolis ja tegelevad mõlemad tennisega, õde Zeta õpib keskkoolis ning harrastab ratsasporti.
Varia ja muud elukad:
* räägib vabalt itaalia, inglise ja saksa keelt
* valdab Tule-elementi, armastab asju põlema panna (eriti oma vendade tähtsaid konspekte), on tule ja kuumuse vastu immuunne, jumaldab väga sooja kliimaga maid. Pere on tema võimetest teadlik.
* oskab tulega manipuleerida - muuta selle värvi, omadusi ja sellist, näiteks tekitada sinist tuld. Lemmikud on siiski must ja lilla.
* ei salli vett, ja kuigi oskab ujuda, väldib seda märga ollust, kui vähegi võimalik (aga peseb end siiski, duh!)
* tänu vanematele huvitub ajaloost ning veedab enamiku vabast ajast (mida tal on palju) templite varemetes või kuskil mujal ajaloolises kohas
* kasutab liiklemiseks jalgratast
* sai hüüdnimeks Savi, sest ta ongi nagu savi - kord tulest läbi käinud, ei juhtu temaga seal enam midagi. Pealegi meeldib talle punane värv.
* noormehe esimene nimi on inspireeritud Ameerika nimedest, Enrico aga pärineb Hispaaniast